Povećava se broj pacijenata koji koriste "životni prsluk"
U Sjedinjenim Državama, oko tri stotine hiljada ljudi umre svake godine od iznenadnog srčanog napada, mada nije poznato koliko ljudi u 
šeta po svom susedstvu, kao deo vežbanja koje mu je preporučio lekar. Pre nekoliko meseci, njemu je uspostavljena dijagnoza kardiomiopatije, stanja u kojem srce ne upumpava dovoljno krvi. Rezultat bi mogao da bude srčani napad i smrt. Benetov lekar prepisao mu je spoljni defibrilator nazvan „Životni prsluk“. Prsluk neprestano prati rad srca i šalje podatke njegovom lekaru. U slučaju srčane aritmije opasne po život, prsluk će upozoriti Beneta pre nego što sprovede korektivni šok kroz ove elektrode. Benetov lekar  kaže da je ovaj aparat alternativa unutrašnjem defibrilatoru ugradjenom u pacijentove grudi. Doktor Monir dodaje da prsluk može da se koristi kao prekidač, dok se ne ustanovi tačna dijagnoza pacijenta. Pre nego što je prsluk bio dostupan, kaže on, lekari često nisu imali dovoljno vremena u hitnim slučajevima da prosude da li je unutrašnji defibrilator bio neophodan. Kompanija Zol Lajfkor, koja proizvodi prsluk, navodi da je on dostupan u Sjedinjenim Državama od 2002. godine i da ga nosi oko 13 hiljada pacijenata koji imaju visok nivo rizika od iznenadnog srčanog napada. Rasel Benet kaže da aparat nije uticao na njegovu dnevnu rutinu tokom tri i po meseca od kada je počeo da ga nosi ali dodaje da može da bude neudoban na toplom vremenu i smatra da je teško spavati sa aparatom na sebi. Studija Nacionalnog instituta za srce, pluća i krv, koja treba da traje 5 godina, trebalo bi da ustanovi koji srčani bolesnici bi mogli da imaju dobrobit od tog aparata.